**ΕΝΔΕΙΚΤΙΚΕΣ ΕΡΩΤΗΣΕΙΣ ΚΑΙ ΑΠΑΝΤΗΣΕΙΣ ΕΠΙ ΤΗΣ ΥΛΗΣ**

Ερώτηση 1

**Στον πιο κάτω πίνακα δίνονται οι παραγωγικές δυνατότητες μιας οικονομίας**

|  |  |  |
| --- | --- | --- |
|  | **Αγαθό Χ** | **Αγαθό Υ** |
| **A** | **20** | **120** |
| **B** | **40** | **80** |

**Το κόστος ευκαιρίας (Κ.Ε.) του αγαθού Χ στο σημείο Α (ή στο διάστημα ΑΒ ή σε όρους του αγαθού Υ)  είναι ................ μονάδες**

** Απάντηση 1**

**-2**

** Απάντηση 2**

**2**

** Απάντηση 3**

**1,8**

** Απάντηση 4**

**1,5**

**Εξήγηση:**

Σωστή απάντηση 2

Ανάλυση - Τύπος Κ.Ε.χ = Μονάδες του αγαθού Υ που θυσιάζονται / Μονάδες του αγαθού Χ που παράγονται = 40 / 20 = 2    (Θυσιάστηκαν δηλ. δεν παρήχθησαν 120-80 = 40 μονάδες του αγαθού Υ  για να παραχθούν οι επιπλέον 40-20=20 μονάδες του αγαθού Χ

Το Κ.Ε. πρέπει να είναι θετικός αριθμός, το πρόσημο των μεταβολών δεν λαμβάνεται υπόψη

Ερμηνεία Κ.Ε. : Για να παραχθεί 1 επιπλέον μονάδα από το αγαθό Χ θα πρέπει να μην παραχθούν 2 μονάδες από το αγαθό Υ

**Σημείωση:** Για την εύρεση του Κ.Ε. στον τύπο του Κ.Ε.  παρονομαστή  θα βάλουμε τις μονάδες που πρέπει να παράγουμε και αριθμητή τις μονάδες που πρέπει να θυσιάσουμε (Να εγκαταλείψουμε την παραγωγή τους)

 ΕΠΕΙΓΟΝ: ΕΙΤΕ ΒΡΙΣΚΕΤΕ ΜΟΝΟΙ ΣΑΣ ΤΗ ΣΩΣΤΗ ΑΠΑΝΤΗΣΗ ΕΙΤΕ ΟΧΙ, ΥΠΟΧΡΕΩΤΙΚΑ ΝΑ ΠΗΓΑΙΝΕΤΕ ΣΤΗΝ ΑΝΤΙΣΤΟΙΧΗ ΕΝΟΤΗΤΑ ΓΙΑ ΝΑ ΔΕΙΤΕ ΤΗΝ ΘΕΩΡΙΑ. EINAI MIA ΠΟΛΥ ΚΑΛΗ ΕΠΑΝΑΛΗΨΗ

\*\*\*Σημείωση: Μαθηματικά το κόστος ευκαιρίας έχει αρνητικό πρόσημο

Ερώτηση 2

**Στον κάτωθι πίνακα δίνονται οι παραγωγικές δυνατότητες μιας οικονομίας**

|  |  |  |
| --- | --- | --- |
|  | **Αγαθό Χ** | **Αγαθό Υ** |
| **A** | **20** | **120** |
| **B** | **40** | **80** |

**Το κόστος ευκαιρίας (Κ.Ε.) του αγαθού Υ στο σημείο Β (ή στο διάστημα ΒΑ ή σε όρους του αγαθού Χ)  είναι ................ μονάδες**

 Απάντηση 1 Σωστή

-0,5

 Απάντηση 2

2

 Απάντηση 3

1/3

 Απάντηση 4

Τίποτα από τα ανωτέρω

Απάντησες λάθος

Εξήγηση:

Σωστή απάντηση 1

Ανάλυση: Τύπος Κ.Ε.y = Μονάδες του αγαθού Χ που θυσιάζονται / Μονάδες του αγαθού Υ που παράγονται = 20 / 40 = 0,5 ή 1/2    (Θυσιάστηκαν δηλ. δεν παρήχθησαν 40-20 = 20 μονάδες του αγαθού Χ  για να παραχθούν οι επιπλέον 120-80 μονάδες του αγαθού Υ

Ερμηνεία Κ.Ε. : Για να παραχθεί 1 επιπλέον μονάδα από το αγαθό Υ  θα πρέπει να μην παραχθούν 0,5 μονάδες από το αγαθό Χ

 Πάντοτε το Κ.Ε. του ενός αγαθού είναι αντίστροφο του άλλου. πχ το αντίστροφο του 7 είναι το 1/7 ή το αντίστροφο του 1/7 είναι το 7

Στην ερώτηση 1  το Κ.Ε. του αγαθού Χ είναι 2, άρα το Κ.Ε. του αγαθού Υ είναι 1/2

Σύσταση : Το Κ.Ε. είναι θέμα SOS. Για την πλήρη κατανόηση της έννοιας του Κ.Ε. θα πρέπει να κάνετε εξάσκηση ΔΙΑΒΑΖΟΝΤΑΣ ΚΑΛΑ ΤΗ ΘΕΩΡΙΑ.

Ερώτηση 3

**Το Κόστος ευκαιρίας ενός αγαθού Χ είναι:**

** Απάντηση 1**

**Η ποσότητα ενός άλλου αγαθού Υ που θα πρέπει να στερηθούμε ώστε να αποκτήσουμε μια επιπλέον μονάδα από το αγαθό Χ**

** Απάντηση 2**

**Η ποσότητα του αγαθού Χ  που θα πρέπει να στερηθούμε ώστε να αποκτήσουμε μια επιπλέον μονάδα από το αγαθό Υ**

** Απάντηση 3**

**Το πηλίκο της ποσότητας ενός άλλου αγαθού Υ που πρέπει να στερηθούμε (να θυσιαστεί) προς την παραγωγή του αγαθού Χ,**

** Απάντηση 4**

**Τις απαντήσεις  1 και 3**

**Σωστή**

Απάντησες λάθος

Εξήγηση:

Σωστή απάντηση 4

Ανάλυση

Τύπος Κ.Ε.χ = Μονάδες του αγαθού Υ που θυσιάζονται / Μονάδες του αγαθού Χ που παράγονται

Κόστος ευκαιρίας ή εναλλακτικό κόστος ενός αγαθού Χ  (Υπολογισμένο σε μονάδες ενός άλλου αγαθού Υ) είναι οι μονάδες από το αγαθό Υ που πρέπει να στερηθούμε (να μην το  παράγουμε)  για να αποκτήσουμε μια επιπλέον μονάδα από το αγαθό Χ

Γενικά το  Κ.Ε. είναι αυξανόμενο, όσο αυξάνεται η παραγωγή του αγαθού Χ. Καθώς αυξάνεται η παραγωγή του αγαθού Χ (έστω όπλα) αποσπώνται από την παραγωγή του άλλου αγαθού Υ (έστω ψωμιού) παραγωγικοί συντελεστές  πχ εργάτες  που είναι  και λιγότερο κατάλληλοι για την παραγωγή όπλων. Οι επιπλέον όμως εργαζόμενοι οδηγούν στην αύξηση του κόστους

Γενεσιουργός αιτία του Κ.Ε. είναι η στενότητα των συντελεστών παραγωγής (Εργασία, κεφάλαια κλπ.)

Ερώτηση 4

**Αν αυξηθεί το εισόδημα των καταναλωτών, τότε για ένα κατώτερο αγαθό:**

** Απάντηση 1**

**Αυξάνεται η συνολική δαπάνη των καταναλωτών**

** Απάντηση 2**

**Μειώνεται η συνολική δαπάνη των καταναλωτών**

** Απάντηση 3 Σωστή**

**Μειώνεται η ζητούμενη ποσότητά του**

** Απάντηση 4**

**Αυξάνεται η ζήτησή του**

**Απάντησες λάθος**

Εξήγηση:

Σωστή απάντηση 3

Ανάλυση

Ορισμοί:

1. Κανονικό αγαθό: Το αγαθό του οποίου η ζήτηση αυξάνεται όταν το εισόδημα των καταναλωτών αυξάνεται

2. Κατώτερο αγαθό: Το αγαθό του οποίου η ζήτηση μειώνεται όταν το εισόδημα των καταναλωτών αυξάνεται (Αγαθό του φτωχού)

Σημείωση: Οι έννοιες ΚΑΝΟΝΙΚΟ ή ΚΑΤΩΤΕΡΟ αγαθό συνδέονται με το εισόδημα του καταναλωτή

Ερώτηση 5

**Στον παρακάτω πίνακα δίνονται οι τιμές και οι ζητούμενες ποσότητες ενός αγαθού Α**

|  |  |  |
| --- | --- | --- |
| **Συνδυασμοί** | **Τιμή (P)** | **Zητούμενη ποσότητα**  **Αγαθού Α  (Q)** |
| **A** | **10** | **60** |
| **B** | **15** | **45** |

**Εάν η τιμή αυξηθεί από 10 σε 15 ευρώ η ελαστικότητα ζήτησης (ως προς την τιμή) είναι:**

 Απάντηση 1 Σωστή

-0,5

 Απάντηση 2

1

 Απάντηση 3

-1

 Απάντηση 4

1,5

Απάντησες σωστά

Εξήγηση:

Σωστή απάντηση 1

Ανάλυση

Ez= ΔQ / ΔP \* P/Q=  - 15 / 5 \* 10 / 60 = - 0,5  (Σημείωση: Μόνο αν η άσκηση ζητάει να χαρακτηρίσουμε τη ζήτηση αν είναι ελαστική ή ανελαστική παίρνουμε την απόλυτη τιμή δηλ. 0,5)

Ορισμοί:

1. Ελαστικότητα ζήτησης (ως προς την τιμή) είναι η ποσοστιαία μεταβολή της ζητούμενης ποσότητας προς την ποσοστιαία μεταβολή της τιμής

2.  ή με άλλα λόγια ελαστικότητα ζήτησης είναι η αντίδραση των καταναλωτών στις μεταβολές της τιμής του προϊόντος πχ. εάν η επιχείρηση αυξήσει την τιμή του προϊόντος 10 % η ζητούμενη ποσότητα θα μειωθεί πάνω ή κάτω από 10 % ή θα μειωθεί ακριβώς 10 %?

3. Τύπος Ελαστικότητας ζήτησης:  Ez =ποσοστιαία μεταβολής ζητούμενης ποσότητας / ποσοστιαία μεταβολή τιμής  ή Ez = ΔQ / ΔP \* P / Q (Μαθηματικός τύπος)

4. Χρησιμοποιώντας τον τύπο της ελαστικότητας, η ζήτηση χαρακτηρίζεται:

α) Ελαστική  εάν Εz >1

β) Ανελαστική εάν Εz <1

γ) Μοναδιαίας ελαστικότητας Ez = 1

5. Εάν η Ελαστικότητα ζήτησης σε απόλυτες τιμές είναι μεγαλύτερη του 1 η ζήτηση του είναι Ελαστική

6. Εάν η Ελαστικότητα ζήτησης σε απόλυτες τιμές είναι μικρότερη του 1 η ζήτηση του είναι Ελαστική

5. Εάν η Ελαστικότητα ζήτησης σε απόλυτες τιμές είναι ίση με  1 η ζήτηση του προϊόντος χαρακτηρίζεται ως μοναδιαίας ελαστικότητας

Ερώτηση 6

**Δύο αγαθά Χ και Υ είναι υποκατάστατα και έχουν ελαστική ζήτηση. Αν αυξηθεί τιμή του αγαθού Χ τότε:**

 Απάντηση 1

Αυξάνεται η δαπάνη των καταναλωτών για το αγαθό Χ

 Απάντηση 2

Αυξάνεται η ζητούμενη ποσότητα του αγαθού Χ

 Απάντηση 3 Σωστή

Αυξάνεται η ζήτηση του αγαθού Υ

 Απάντηση 4

Μειώνεται η ζήτηση του αγαθού Υ

Απάντησες λάθος

**Εξήγηση:**

**Σωστή απάντηση 3**

Ανάλυση

Ορισμοί:

1. Υποκατάστατα αγαθά: Δύο αγαθά ονομάζονται υποκατάστατα , όταν το ένα μπορεί να χρησιμοποιηθεί αντί του άλλου , για να ικανοποιήσει την ίδια ανάγκη.   πχ το ψάρι είναι υποκατάστατο του κρέατος ή το κρέας είναι υποκατάστατο του ψαριού (Και τα δύο ικανοποιούν την ίδια ανάγκης, της διατροφής). Αν αυξηθεί η τιμή του κρέατος, οι καταναλωτές θα μειώσουν τη ζητούμενη ποσότητα του κρέατος και θα το υποκαταστήσουν με το ψάρι  με συνέπεια να αυξηθεί η ζήτηση ψαριού . (ceteris paribus)

2. Συμπληρωματικά αγαθά : Δύο αγαθά ονομάζονται συμπληρωματικά , όταν η κατανάλωση του ενός απαιτεί και την κατανάλωση του άλλου για την ικανοποίηση μιας ανάγκης πχ ο καφές και η ζάχαρη. πχ καφές πικρός δεν πίνεται. Αν αυξηθεί η τιμή του καφέ θα μειωθεί η ζητούμενη ποσότητά του με αποτέλεσμα οι καταναλωτές να μειώσουν και τη ζήτηση της ζάχαρης την οποία χρησιμοποιούσαν  ως συμπλήρωμα του καφέ (ceteris paribus)

3. Στην άσκησή μας τα 2 αγαθά Χ και Υ είναι υποκατάστατα, όταν αυξηθεί η τιμή του Χ, θα μειωθεί η ζητούμενη ποσότητα του Χ (Νόμος της Ζήτησης) οι καταναλωτές θα στραφούν στο υποκατάστατο αγαθό Υ , άρα θα αυξηθεί η ζήτηση του αγαθού Υ

Ερώτηση 7

**Η αγοραία καμπύλη ζήτησης ενός κανονικού αγαθού μετατοπίζεται προς τα δεξιά αν :**

 Απάντηση 1

Μειωθεί ο αριθμός τω καταναλωτών

 Απάντηση 2

Μειωθεί το εισόδημα των καταναλωτών

 Απάντηση 3

Αυξηθούν οι φόροι

 Απάντηση 4

Αυξηθεί η τιμή υποκατάστατων αγαθών

 Σωστή

Απάντησες λάθος

Εξήγηση:

Σωστή απάντηση 4

Ανάλυση

1. Η απάντηση 1 δεν ισχύει. Η μείωση του αριθμού των καταναλωτών οδηγεί σε μείωση της ζήτησης του προϊόντος (ισχύει και το αντίστροφο)  συνεπώς η καμπύλη ζήτησης θα μετατοπισθεί αριστερά

 2. Η απάντηση 2 δεν ισχύει γιατί το αγαθό είναι κανονικό. Η μείωση του εισοδήματος οδηγεί στη μείωση της κατανάλωσης , συνεπώς η καμπύλη ζήτησης μετατοπίζεται αριστερά . (Κανονικό αγαθό: Το αγαθό του οποίου η ζήτηση αυξάνεται όταν το εισόδημα των καταναλωτών αυξάνεται)

3. Η απάντηση 3 δεν ισχύει. Η αύξηση των φόρων οδηγεί σε μείωση του εισοδήματος του καταναλωτή, άρα στη μείωση της ζήτησης, άρα η καμπύλη ζήτησης μετατοπίζεται αριστερά

4. Ισχύει η απάντηση 4. Αν αυξηθεί η τιμή ενός υποκατάστατου αγαθού (γίνει ακριβότερο) οι καταναλωτές θα στραφούν στη ζήτηση του παρόντες αγαθού, άρα θα αυξηθεί η ζήτησή του με αποτέλεσμα η καμπύλη ζήτησης να μετατοπισθεί δεξιά

\*\*\*Είναι θέμα SOS όπως το βλέπετε να αναλύεται.

Ερώτηση 8

**H χρησιμότητα της ελαστικότητας ζήτησης είναι πολύ σημαντική για τις επιχειρήσεις και το κράτος γιατί:**

 Απάντηση 1

Οι επιχειρήσεις μπορούν να γνωρίζουν τι επίπτωση θα έχει στη ζήτηση του προϊόντος  μια μείωση  της τιμής του προϊόντος

 Απάντηση 2

Το κράτος μπορεί να γνωρίζει ότι εάν επιβάλλει μια αύξηση των φόρων σε ένα αγαθό κατά πόσο θα μειωθεί η ζητούμενη ποσότητα του αγαθού

 Απάντηση 3

Οι επιχειρήσεις μπορούν να γνωρίζουν τι επίπτωση θα έχει στα έσοδά τους μια αύξηση της τιμής του προϊόντος

 Απάντηση 4

Ισχύουν όλες οι απαντήσεις

**Εξήγηση:**

**Σωστή απάντηση 4**

Ανάλυση

1. Η ερώτηση 1 ισχύει . Η επιχείρηση, θέλοντας να αυξήσει τη ζήτηση του προϊόντος μπορεί να μειώσει την τιμή του προϊόντος που πουλά, ελπίζοντας με τη χαμηλότερη τιμή να αυξήσει τις πωλήσεις σε μονάδες, άρα να αυξήσει τα έσοδά της (Νόμος της ζήτησης)

Πρέπει λοιπόν η επιχείρηση να υπολογίσει την ελαστικότητα του προϊόντος δηλαδή εάν :

Α. Η ζήτηση είναι ελαστική   (Εz>1)

Β. Η ζήτηση είναι ανελαστική   (Εz <1)

Γ. Η ζήτηση είναι μοναδιαία    (Εz=1)

Τύπος Ελαστικότητας: Εz= ποσοστιαία μεταβολή ζητούμενης ποσότητας / ποσοστιαία μεταβολή τιμής

Σενάριο 1 : Εάν η Εz >1 (πάντα σε απόλυτη τιμή)  η μείωση της τιμής θα οδηγήσει σε αύξηση της ζητούμενης ποσότητας , δηλαδή στον τύπο της ελαστικότητας ο αριθμητής θα είναι μεγαλύτερος του παρονομαστή άρα Ez > 1  άρα η ζήτηση είναι ελαστική που σημαίνει ότι θα αυξηθούν τα έσοδα της επιχείρησης (Με τη χαμηλότερη τιμή η επιχείρηση θα πωλήσει περισσότερες μονάδες του προϊόντος)  και ταυτόχρονα θα αυξηθούν και οι δαπάνες (έξοδα) των καταναλωτών (Το έσοδο για την επιχείρηση είναι δαπάνη για τον καταναλωτή).

Ισχύει και το αντίστροφο εάν η τιμή αυξηθεί. Σε περίπτωση αύξησης της τιμής   αυτό θα οδηγήσει σε μείωση της ζητούμενης ποσότητας , δηλαδή στον τύπο της ελαστικότητας ο αριθμητής θα είναι μεγαλύτερος του παρονομαστή άρα Ez > 1  άρα η ζήτηση είναι ελαστική που σημαίνει ότι θα μειωθούν  τα έσοδα της επιχείρησης (Με την υψηλότερη τιμή η επιχείρηση θα πωλήσει λιγότερα προϊόντα) και ταυτόχρονα θα μειωθεί και η δαπάνη των καταναλωτών (Με την υψηλότερη τιμή κάποιοι καταναλωτές δεν θα αγοράσουν το προϊόν (Νόμος της Ζήτησης)

Παράδειγμα :

Στον πιο κάτω πίνακα έστω η επιχείρηση μειώνει την τιμή του προϊόντος  από 12 ευρώ (σημείο Α) σε 10  ευρώ (σημείο Β)

|  |  |  |  |  |  |  |
| --- | --- | --- | --- | --- | --- | --- |
|  | Τιμή (P) | Zητούμενη ποσότητα (Q) | Συνολική Δαπάνη | Συνολικά Έσοδα | Ελαστικότητα | Ζήτηση |
| Α | 12 | 20 | 240 | 240 | -6 | Ελαστική |
| Β | 10 | 40 | 400 | 400 | -2,5 | Ελαστική |

Η επιχείρηση για να δει αν θα αυξήσεις τα έσοδά της μειώνοντας την τιμή υπολογίζει την ελαστικότητα ζήτησης : Εz=ΔQ / ΔP \* P / Q = 20 / (-2) \* 12 / 20 = - 6 ή 6 σε απόλ τιμή και επειδή Εz>1 η δαπάνη των καταναλωτών θα αυξηθεί, αλλά και τα έσοδα της επιχείρησης θα αυξηθούν.

Επαλήθευση:

Έσοδα επιχείρησης 12  Χ 20 = 240  (πριν την μείωση της τιμής)

Έσοδα επιχείρησης 10 Χ 40 = 400   (μετά τη μείωση της τιμής)

Αύξηση εσόδων                     160 ευρώ

Άρα αφού αυξήθηκαν τα έσοδα της επιχείρησης αυξάνουν και οι δαπάνες των καταναλωτών. (Προσωπικό παράδειγμα: Το καλοκαίρι αγόρασα 1 καρπούζι από έναν πλανόδιο και έδωσα 3 ευρώ, συνεπώς το έσοδο του πλανόδιου πωλητή ήταν 3 ευρώ και η δαπάνη η δική μου 3 ευρώ. Αργότερα  από τον ίδιο πλανόδιο πωλητή αγόρασε περίπου το ίδιο καρπούζι και πλήρωσα 5 ευρώ. Σε ερώτησή μου γιατί αυξήθηκε η τιμή μου είπε "εκείνα ήταν κλεμμένα". (Εδώ καταργείται ο νόμος της ζήτησης). Συμπέρασμα οι δικές μου  δαπάνες αυξήθηκαν συνεπώς  και τα έσοδα του πλανόδιου πωλητή αυξήθηκαν

 Στον πιο πάνω πίνακα έστω η επιχείρηση αυξάνει την τιμή του προϊόντος  από 10 ευρώ (σημείο Β) σε 12 ευρώ (σημείο Α)

Η επιχείρηση για να δει αν θα αυξήσει τα έσοδά της  υπολογίζει την ελαστικότητα ζήτησης : Εz=ΔQ / ΔP \* P / Q = -20 / 2 \* 10 / 40 = - 2, 5 ή 2,5 σε απόλυτη τιμή και επειδή Εz>1 η δαπάνη των καταναλωτών θα μειωθεί, αλλά και τα έσοδα της επιχείρησης θα μειωθούν.

Επαλήθευση:

Έσοδα επιχείρησης 10  Χ 40 = 400

Έσοδα επιχείρησης 12 Χ 20 = 240

Μείωση εσόδων                  160 ευρώ

Άρα αφού μειώθηκαν τα έσοδα της επιχείρησης μειώθηκαν και οι δαπάνες των καταναλωτών.

Σενάριο 2 : Εάν η Εz  <1 (πάντα σε απόλυτη τιμή)  η μείωση της τιμής θα οδηγήσει σε αύξηση της ζητούμενης ποσότητας , όμως  στον τύπο της ελαστικότητας ο αριθμητής θα είναι μικρότερος  του παρονομαστή άρα Ez

Ισχύει το αντίστροφο εάν η τιμή αυξηθεί.

Παράδειγμα :

Στον πιο κάτω πίνακα έστω η επιχείρηση μειώνει την τιμή του προϊόντος  από 6 ευρώ (σημείο Δ) σε 4  ευρώ (σημείο Ε)

|  |  |  |  |  |  |  |
| --- | --- | --- | --- | --- | --- | --- |
|  | Τιμή (P) | Zητούμενη ποσότητα (Q) | Συνολική Δαπάνη | Συνολικά Έσοδα | Ελαστικότητα | Ζήτηση |
| Δ | 6 | 100 | 600 | 600 | -0,9 | Ανελαστική |
| Ε | 4 | 130 | 520 | 520 | -0,3 | Ανελαστική |

Η επιχείρηση για να δει αν θα αυξήσεις τα έσοδά της μειώνοντας την τιμή υπολογίζει την ελαστικότητα ζήτησης : Εz=ΔQ / ΔP \* P / Q = 30/ (-2) \* 6 / 100 = - 0,9 ή 0,9 σε απόλυτη τιμή

Επαλήθευση:

Έσοδα επιχείρησης 6  Χ 100 = 600  (πριν την μείωση της τιμής)

Έσοδα επιχείρησης 4 Χ 130 = 520   (μετά τη μείωση της τιμής)

Μείωση εσόδων                     80 ευρώ

Άρα αφού μειώθηκαν τα έσοδα της επιχείρησης μειώνονται  και οι δαπάνες των καταναλωτών.

 Στον πιο πάνω πίνακα έστω η επιχείρηση αυξάνει την τιμή του προϊόντος  από 4 ευρώ (σημείο Ε) σε 6 ευρώ (σημείο Δ)

Η επιχείρηση για να δει αν θα αυξήσει τα έσοδά της  υπολογίζει την ελαστικότητα ζήτησης : Εz=ΔQ / ΔP \* P / Q = -30 / 2 \* 4 / 130 = - 0,4 ή 0,4 σε απόλυτη τιμή

Επαλήθευση:

 Να την κάνετε μόνη σας  βλέποντας τον ανωτέρω πίνακα όταν η τιμή αυξάνει από  4 σε 6 ευρώ

Σενάριο 3 : Εάν η Εz  = 1 Μία μείωση  της τιμής έστω 8 % θα αυξήσει  τη ζητούμενη ποσότητα 8 % , οπότε η δαπάνη των καταναλωτών και τα έσοδα δεν μεταβάλλονται και

 Μία αύξηση της τιμής έστω 8 % θα μειώσει τη ζητούμενη ποσότητα 8 % , οπότε η δαπάνη των καταναλωτών και τα έσοδα δεν μεταβάλλονται

Ερώτηση 9

**Η συνολική δαπάνη των καταναλωτών για ένα προϊόν αυξάνεται όταν :**

 Απάντηση 1

Η ζήτηση του προϊόντος είναι ελαστική (ως προς την τιμή) και αυξηθεί η τιμή του

 Απάντηση 2

Η ζήτηση του προϊόντος είναι ανελαστική (ως προς την τιμή) και μειωθεί η τιμή του

 Απάντηση 3 Σωστή

Η ζήτηση του προϊόντος είναι ελαστική (ως προς την τιμή) και μειωθεί η τιμή του

 Απάντηση 4

Η ζήτηση του προϊόντος έχει μοναδιαία ελαστικότητα  (ως προς την τιμή) και αυξηθεί η τιμή του

Απάντησες λάθος

Εξήγηση:

Σωστή απάντηση 3

Ανάλυση

Για να απαντήσουμε σωστά θα πρέπει να ακολουθήσουμε τη φιλοσοφία της ερώτησης 8

Υπάρχει και ένας απλούστερος τρόπος:

Η συνολική δαπάνη των καταναλωτών για ένα αγαθό εξαρτάται από την ελαστικότητα ζήτησης.

1. Εάν η ζήτηση είναι ελαστική  (Ez >1) και μειωθεί η τιμή του προϊόντος η δαπάνη των καταναλωτών αυξάνει

2. Εάν η ζήτηση είναι ελαστική  (Ez >1) και αυξηθεί η τιμή του προϊόντος η δαπάνη των καταναλωτών μειώνεται

3. Εάν η ζήτηση είναι ανελαστική  (Ez  <1) και μειωθεί η τιμή του προϊόντος η δαπάνη των καταναλωτών μειώνεται

4. Εάν η ζήτηση είναι ανελαστική  (Ez  <1) και αυξηθεί η τιμή του προϊόντος η δαπάνη των καταναλωτών αυξάνει

Υπάρχει και ένας ακόμη ποιό απλούστερος τρόπος:

1. Στην ελαστική ζήτηση  (Ez>1) η ποσοστιαία μεταβολή της ζητούμενης ποσότητας (Ο αριθμητής) είναι μεγαλύτερη από την ποσοστιαία μεταβολή της τιμής (παρονομαστής). Συνεπώς  τη συνολική δαπάνη θα επηρεάζει κάθε φορά  η μεγαλύτερη ποσοστιαία  μεταβολή , δηλαδή η μεταβολή της ζητούμενης ποσότητας

2. Στην ανελαστική ζήτηση  (Ez <1) η ποσοστιαία μεταβολή της ζητούμενης ποσότητας (Ο αριθμητής) είναι μικρότερη  από την ποσοστιαία μεταβολή της τιμής (παρονομαστής). Συνεπώς  τη συνολική δαπάνη θα επηρεάζει κάθε φορά  η μεγαλύτερη ποσοστιαία  μεταβολή , δηλαδή η μεταβολή της τιμής

Ερώτηση 10

**Aν η ζήτηση είναι Qd = 350 - 5P και η προσφορά  Qs = 200 +P**

 Απάντηση 1

Η αγορά δεν είναι ευσταθής

 Απάντηση 2

Η ποσότητα ισορροπίας είναι 125 μονάδες

 Απάντηση 3 Σωστή

Η τιμή ισορροπίας είναι 25 ευρώ

 Απάντηση 4

Τιμή και ποσότητα δεν μπορούν να προσδιοριστούν

Απάντησες λάθος

Εξήγηση:

Σωστή απάντηση 3

Ανάλυση

Εξισώνω τη συνάρτηση ζήτησης και προσφοράς και βρίσκω την τιμή και ποσότητα ισορροπίας

Qd = 350 - 5P    Qs = 200 +P   Qd = Qs  ή 350 -5P = 200 +P , και P = 25  και Q = 225

(Αλγεβρικός προσδιορισμός του σημείου ισορροπίας)

Ερώτηση 11

**Όσο η επιχείρηση μεγαλώνει το μέγεθος της παραγωγής της προσθέτοντας νέους συντελεστές  παραγωγής το μέσο μακροχρόνιο κόστος της**

 Απάντηση 1

Παραμένει σταθερό

 Απάντηση 2

αυξάνεται

 Απάντηση 3 Σωστή

μειώνεται

 Απάντηση 4

Δεν μπορεί να προσδιορισθεί

Απάντησες λάθος

Εξήγηση:

Σωστή απάντηση 3

Ανάλυση

Όταν η επιχείρηση αυξάνει τους συντελεστές παραγωγής (Εργάτες, μηχανήματα κλπ) , αυξάνεται και η παραγωγή προϊόντων, το δε μέσο κόστος παραγωγής μειώνεται. Καθώς η επιχείρηση μακροχρόνια συνεχίζει  να αυξάνει την παραγωγή της , θα φθάσει σε ένα μέγεθος που το μέσο μακροχρόνιο κόστος θα αυξηθεί (Το ίδιο θα συμβεί και στο οριακό μακροχρόνιο κόστος)

Ερώτηση 12

**Τι από τα παρακάτω δεν ισχύει  (Θέμα SOS)**

 Απάντηση 1

Όταν αυξάνεται το οριακό προϊόν (MP) το οριακό κόστος (MC)  μειώνεται

 Απάντηση 2

Όταν το οριακό προϊόν είναι μέγιστο (MP) , το οριακό κόστος (MC) είναι ελάχιστο

 Απάντηση 3

Όταν το μέσο προϊόν (ΑP)  είναι μέγιστο  το μέσο μεταβλητό κόστος (AVC)  είναι ελάχιστο

 Απάντηση 4

Όταν αυξάνεται το μέσο προϊόν (ΑP) το μέσο μεταβλητό κόστος (AVC)  αυξάνεται

 Σωστή

Απάντησες σωστά

Εξήγηση:

Σωστή απάντηση 4

Ανάλυση

Ορισμοί:

1. Οριακό προϊόν (AP) ενός συντελεστή  είναι η μεταβολή που επέρχεται στο συνολικό προϊόν (Q) , όταν μεταβάλλεται ο μεταβλητός συντελεστής (π.χ. εργάτες, L ) κατά 1 μονάδα ή ΜP = ΔQ / ΔL

2. Μέσο προϊόν (AP) είναι ο λόγος του συνολικού προϊόντος (παραγωγής)  προς τις μονάδες του μεταβλητού συντελεστή ή  ΑP = Q / L

3. Το οριακό κόστος (MC) δείχνει το ρυθμό με τον οποίο μεταβάλλεται το συνολικό κόστος (TC) , όταν μεταβάλλεται η παραγωγή κατά μία μονάδα ή MC = ΔTC / ΔQ   ή Το οριακό κόστος (MC) δείχνει το ρυθμό με τον οποίο μεταβάλλεται το μεταβλητό κόστος (VC) , όταν μεταβάλλεται η παραγωγή κατά μία μονάδα ή MC = ΔVC / ΔQ   (Και με τους 2 τρόπους βγαίνει το ίδιο αποτέλεσμα)

4. Μέσο κόστος (ATC ή AC) είναι το πηλίκο του συνολικού κόστους (ATC) προς την ποσότητα παραγωγής (Q)  ή ΑΤC = TC / Q

\*\*\*Σημείωση: Να μελετηθεί άριστα το αντίστοιχο κεφάλαιο στο βιβλίο με τα διαγράμματα.

Ερώτηση 13

**Η καμπύλη του μέσου μεταβλητού κόστος (AVC) και του οριακού κόστους (MC) έχουν το σχήμα του λατινικού γράμματος U λόγω:**

 Απάντηση 1

Των οικονομιών κλίματος

 Απάντηση 2

του νόμου της φθίνουσας απόδοσης

 Σωστή

 Απάντηση 3

των αντιοικονομιών κλίμακας

 Απάντηση 4

Όλα τα ανωτέρω ισχύουν

Απάντησες λάθος

Εξήγηση:

Σωστή απάντηση 2

Ανάλυση

1. Ο νόμος της φθίνουσας απόδοσης ισχύει στη βραχυχρόνια περίοδος

2. Οι οικονομίες και αντιοικονομίες ισχύουν στην μακροχρόνια περίοδο

3. O νόμος της φθίνουσας απόδοσης (Βραχυχρόνια περίοδος) σημαίνει ότι όσο προσθέτουμε νέους συντελεστές παραγωγής (πχ εργάτες) το συνολικό προϊόν (Q , ή ΤP)    αυξάνεται. Αν όμως υπερβούμε κάποιο αριθμό  μονάδων εργασίας, τότε η αύξηση του προϊόντος  που οφείλεται  στην πρόσθετη επιπλέον μονάδα εργασίας αρχίζει να γίνεται μικρότερη (να φθίνει), δηλαδή το συνολικό προϊόν θα αυξάνει  με μικρότερο ρυθμό από πριν. Εάν συνεχίσουμε να προσθέτουμε μονάδες εργασίας, τότε θα υπάρξει ένα σημείο παραγωγής (μέγιστη παραγωγή) , όπου το συνολικό προϊόν θα μειώνεται το δε οριακό προϊόν θα μηδενιστεί  και μετά θα είναι αρνητικό. Όταν το συνολικό προϊόν (TP) γίνει μέγιστο  το οριακό προϊόν (MP)  γίνεται 0.

\*\*\*\*Μπορεί η ερώτηση να είναι: " Ο νόμος της φθίνουσας απόδοσης σημαίνει ότι: " , και η σωστή απάντηση ήταν :  "Το οριακό (επιπλέον) προϊόν του μεταβλητού συντελεστή μειώνεται"

Ερώτηση 14

**Σε περιβάλλον τέλειου ανταγωνισμού μια επιχείρηση βρίσκεται σε ισορροπία (δηλαδή μεγιστοποιεί το κέρδος της ή ελαχιστοποιεί τις ζημιές) όταν φθάσει σε εκείνο το επίπεδο παραγωγής όπου το οριακό κόστος ανερχόμενο:**

 Απάντηση 1

Το Οριακό κόστος γίνεται ελάχιστο

 Απάντηση 2

Το οριακό κόστος γίνεται ίσο με την τιμή

 Απάντηση 3

Το μέσο έσοδο γίνεται ίσο με την τιμή

 Απάντηση 4

Το οριακό κόστος, η τιμή και το οριακό έσοδο είναι ίσα

 Σωστή

Απάντησες λάθος

Εξήγηση:

Σωστή απάντηση 4

Ανάλυση

Οριακό έσοδο (ή οριακή πρόσοδος) - MR είναι το επιπλέον έσοδο της επιχείρησης από την πώληση μιας επιπλέον μονάδας προϊόντος

Μια επιχείρηση του τέλειου ανταγωνισμού (Τ.Α.  ) βρίσκεται σε θέση ισορροπίας στο επίπεδο εκείνο παραγωγής (Q) όπου μεγιστοποιεί τα  κέρδη ή ελαχιστοποιεί τη ζημιά ή όταν MR = MC = P και εφόσον το οριακό προϊόν είναι αυξανόμενο

Σημείωση:  θέματα SOS.

Ερώτηση 15

**Μια επιχείρηση του τέλειου ανταγωνισμού σταματάει την παραγωγή της όταν: (H ερώτηση αυτή είναι θέμα στη Μικροοικονομική  σε όλες σχεδόν τις εξετάσεις των πανεπιστημιακών οικονομικών σχολών)**

 Απάντηση 1

H τιμή είναι ίση με το μέσο μεταβλητό κόστος (P = ΑVC)

 Απάντηση 2

Εάν η τιμή είναι ίση με το με το μέσο συνολικό κόστος  (P = ATC)

 Απάντηση 3 Σωστή

Εάν η τιμή είναι μικρότερη από το μέσο μεταβλητό κόστος  (P < AVC)

 Απάντηση 4

Εάν η τιμή είναι μεγαλύτερη από το μέσο μεταβλητό κόστος, αλλά μικρότερη  από το μέσο συνολικό κόστος  ( AVC < P < ATC)

Απάντησες λάθος

Εξήγηση:

Σωστή απάντηση 3

Ανάλυση

Η πλήρως ανταγωνιστική επιχείρηση μπορεί να συνεχίσει να παράγει βραχυχρόνια ακόμα και αν έχει ζημιές, αρκεί να μπορεί να καλύψει το μέσο μεταβλητό κόστος, δηλαδή η τιμή πώλησης να είναι ίση με το μέσο μεταβλητό κόστος (P = AVC)

**\*\*\* Σημείωση: Για την πλήρη κατανόηση των ερωτήσεων πολλαπλών επιλογών θα πρέπει να έχετε μια πολύ καλή γνώση της θεωρίας του βιβλίου**